Алонсо заяви лоялност към Макларън - Моторни - Формула 1 - Gong.bg
Алонсо заяви лоялност към Макларън
11 април 2017, 08:24 2416 0
Пилотът от Формула 1 Фернандо Алонсо е обещал на отбора си Макларън, че няма да води тайни преговори с други тимове.
Двукратният световен шампион ще стане свободен агент в края на настоящия сезон, когато изтича споразумението, което му носи грубо около 32 милиона паунда на година. Предвид трудностите, които изпитва партньорството между Макларън и Хонда, испанецът е решил да изчака до последно с решението си.
Алонсо: Едва ли друг път бихме имали такъв шанс в Китай
35-годишният ветеран със сигурност очакваше повече от завръщането си в британския тим, където отново седна зад волана през 2015 година. Мнозина предричат, че ако ситуацията не се промени в хода на сезона, Алонсо може да потърси късмета си другаде или дори да се оттегли.
Алонсо: Как така всички изведнъж ми станаха близки?!
„Фернандо ни каза, че няма да говори с никой друг преди да се обърне към нас. Ние сме доволни от решението му“, каза шефът на Макларън Зак Браун. „Той е велик пилот и се трудни много усърдно. Нашите взаимоотношения са добри“, добави Браун.
1 Наказаха Каранга за 1 мач. 4akala Преди 6 секунди